في عام 1964 خاض لاعب نادي الزمالك، عصام بهيج، تجربة التمثيل لأول مرة في فيلم حديث المدينة واللي كان بيحكي عن حياته كلاعب، ومن هنا بدأ اللقاء بينه وبين الفنان ناهد جبر للمرة الأولى.

-------------

بعد فترة من التعارف اتخللتها أشاعات ربطت بهيج بعدد كبير من نجمات السينما، انتهى الأمر بينهم بالجواز لكن الاشاعات دي أدت إلى طلاقهم بعد فترة من الجواز وبعدها رجعوا لبعض وفضلوا سوا لغاية وفاة عصام بهيج في سنة 2007، وأثمر الجواز ده عن بنت واحدة اسها مايسة..

اتولدت ناهد جبر في يوم 11 يوليو سنة 1945 وهي بنت اللواء عبد الفتاح جبر وشقيقة الفنانة الإعلامية منى جبر، اتخرجت من المعهد العالي للسينما قسم إخراج واشتغلت في أفلام قليلة.

ناهد جبر مكملتش دراستها بسبب الجواز لكن تابعت دراستها من البيت وحصلت على شهادة التوجيهية، وبعدها التحقت بمعهد السينما وبدأت حياتها في تقديم البرامج خاصة البرامج الفنية وأجرت حوارات مع كبار النجوم..

اكتشفها المخرج حلمي حليم في نهاية الستينيات، وركزت نشاطها على التليفزيون والمسرح فقامت بإخراج أفلام للتليفزيون زي موسيقى رخيصة" و"رجل طيب" ومن المسلسلات التي اشتغلت فيها:"أبرياء في قفص الإتهام" و"عائلة الأستاذ شلش"..

من أشهر الأدوار اللي جسدتها دورها في مسرحية "شاهد ما شافش حاجة" مع الفنان الكبير عادل إمام ومسرحية هالة حبيبتي" مع الفنان الكبير فؤاد المهندس..

من الأفلام اللي شاركت فيها فيلم الإنس والجن وفيلم المنسي مع الفنان عادل إمام.. واشتغلت كمخرج مساعد في فيلم دنيا عام 1974.

كمان شاركت في الجزء الثاني من المسلسل الشهير المال والبنون وجسدت فيه شخصية زوجة الفنان حسين فهمي ووالدة الفنان روجينا اللي كانت لسة في بداياتها

في فترة انفصالها عن عصام بهيج اتجوزت من الفنان الراحل سناء شافع واللي حبها كثير واتكلم عنها في أحد اللقاءات معاه قبل وفاته وقال أنها بتحمل كل الصفات الحلوة

أما عن سبب انفصالهم فصرح أن السبب كان الخيانة وأنها تكره الخيانة ووصف اللي قام بيه أنه فراغة عين فجمع بين ثلاث زيجات في وقت واحد من غير ما تعرف ناهد عنها، ولما عرفت طلبت الطلاق كمان قال عنها: أخطأت في حق زوجتي السابقة ناهد جبر والطلاق تم بسبب الخيانة، وهي كانت إنسانة رائعة وكتر زيجاتي فراغة عين مني، ست كان فيها كل شيء جيد وكانت ذكية وسلوكها جيد وست جميلة، انفصلت عنه ورجعت بعد كدة زي ما قولنا لجوزها الأول عصام بهيج..

اعتزلت ناهد جبر في بداية الألفية التالتة وقررت ارتداء الحجاب والتفرغ لأسرتها وابتعدت تماما عن الأضواء وفي يوم 23 مارس 2020، توفيت بنتها الوحيدة مايسة ..